Diari Oficial de la Generalitat Valenciana


Sumari del DOGV 9137, del 28-07-2021 (2021/7996)

Informació pública en el procediment de declaració d'incompliment de deure d'edificar i el règim d'edificació forçosa sobre el solar situat al carrer de Sant Ramon, número 8.
------------------------------------------------------------------------------------------------------------------------------------------------------------------------------

### Dades del document

Número de DOGV
:   9137

Data del DOGV
:   28-07-2021

Secció del DOGV
:   V. ANUNCIS - C) ALTRES ASSUMPTES

Número del document
:   2021/7996


Organisme emissor
:   Ajuntament de València

Tipus de document
:   Anunci

Informació pública en el procediment de declaració d'incompliment de deure d'edificar i el règim d'edificació forçosa sobre el solar situat al carrer de Sant Ramon, número 8. [2021/7996]  
De conformitat amb el que es disposa en l'article 184 de la Llei 5/2014, de 25 de juliol, d'ordenació del territori, urbanisme i paisatge, de la Comunitat Valenciana, modificada per la Llei 1/2019, de 5 de febrer, i la Llei 9/2019, de 23 de desembre, de la Generalitat, l'ordre d'edificació se sotmetrà a informació pública pel termini d'un mes anunciant-se en el Diari Oficial de la Generalitat Valenciana i en un periòdic de la província d'àmplia difusió i s'haurà de notificar simultàniament o prèviament de manera expressa a la propietat i als titulars de drets reals, per la qual cosa es fa públic el següent:  
La tinenta d'alcalde de Manteniment i Obres d'Infraestructura/Planificació i Gestió Urbana/Relacions Institucionals, en virtut de delegació conferida per la Resolució 134, de 24 de juliol de 2020, ha dictat la Resolució núm. GL-2124, de data 27 d'abril de 2021, que, en la part dispositiva, diu el següent:  
  
Primer. Ordenar l'edificació a la propietat de la parcel·la situada al carrer de Sant Ramon, 8, amb referència cadastral 5333919, per haver superat el termini de dos anys per a edificar indicat en l'article 179 de la LOTUP, havent de sol·licitar llicència i prestar garantia en els termes previstos en l'apartat segon. 2 de la part dispositiva de la present proposta.  
Les condicions urbanístiques de la parcel·la l'edificació de la qual s'ordena són les que s'indiquen en l'informe de circumstàncies urbanístiques que consten en l'expedient, que es resumeixen en:  
Parcel·la del carrer de Sant Ramon, 8  
Classificació: sòl urbà (SU)  
Qualificació: CHP-1-conjunt històric protegit Ciutat Vella  
Superfície: residencial plurifamiliar 81 metres quadrats  
Ús global: Rpf. / (residencial plurifamiliar)  
Altures permeses: 4  
La parcel·la sobre la qual pesa el deure urbanístic d'edificar està situada al carrer de Sant Ramon, 8, amb referència cadastral 5333919YJ2753C, inscrita en el Registre de la Propietat número 10 de València, inscripció 3a de 18.08.1961, en el tom 26, llibre 2, foli 175, finca núm. 327, de la Secció de Serrans, i hi figura la identitat de la propietat d'aquesta parcel·la.  
La present ordre d'edificació implica per si mateixa la inclusió en el Registre Municipal de Solars i Edificis a Rehabilitar, amb efectes merament declaratius i de publicitat, és a dir, qualsevol persona pot consultar el Registre i, per tant, tindre coneixement de l'ordre d'edificació que pesa sobre la propietat.  
En la inscripció en el Registre Municipal de Solars i Edificis a Rehabilitar es faran constar les circumstàncies abans esmentades, relatives a aquest solar.  
  
Segon. Notificar-ho a la propietat i altres titulars de drets reals, els quals, en el termini de dos mesos comptats des de la notificació, podran optar per:  
1. Realitzar les al·legacions que tinguen per convenients.  
2. Comprometre's a sol·licitar llicència en un termini màxim addicional i improrrogable d'altres dos mesos, i, efectivament, a edificar, atorgant fiança del 5 % del cost de les obres mitjançant la presentació del preceptiu projecte bàsic d'edificació.  
3. Manifestar la voluntat d'adherir-se al règim concertat amb el promotor que siga seleccionat en pública concurrència en el règim de substitució forçosa regulat en aquesta llei, en la modalitat de pagament de parts de l'edificació en règim de propietat horitzontal, això sense procedir a la declaració d'incompliment.  
  
Tercer. Sotmetre la present ordre a informació pública pel termini d'un mes mitjançant un anunci en el DOGV i en un periòdic de la província d'àmplia difusió.  
L'expedient està la disposició dels interessats per a l'examen i consulta en la seu electrònica de l'Ajuntament de València,   
sede.valencia.es, entrant en «Carpeta ciutadana - Els meus expedients».  
  
Quart. Advertir que en el cas que no sol·liciten llicència i efectivament construïsquen o s'adherisquen a l'execució concertada, o si els informes tècnics i jurídics municipals impediren la concessió de la llicència, el procediment de declaració d'incompliment continuarà, amb les següents conseqüències de conformitat amb l'article 184.5.b de la LOTUP, que, amb caràcter general, són els següents:  
1r. La inscripció en el Registre Municipal de Solars i Edificis a Rehabilitar.  
2n. Minoració de l'aprofitament fins a un 50 %, de conformitat amb les previsions de l'art. 103.4 de la LOTUP.  
3r. Es triarà el règim d'edificació forçosa mitjançant substitució forçosa, venda forçosa o expropiació forçosa, segons convinga als interessos públics.  
4t. Comunicació al Registre de la Propietat.  
  
Cinqué. Als efectes previstos en els articles 170 i 184.3 de la LOTUP, i una vegada notificats els propietaris, inscriviu l'immoble en el Registre Municipal de Solars i Edificis a Rehabilitar, i comuniqueu la present resolució al Registre de la Propietat.  
  
  
Sisé. Traslladeu-ho als serveis de Llicències Urbanístiques d'Obres d'Edificació, Planejament, Gestió Urbanística i Activitats.  
  
València, 9 de juliol de 2021. - El secretari d'Àrea I: Manuel Latorre Hernández.